ಇದು ಸಾಮಾನ್ಯವಾಗಿ ಹಬ್ಬ, ಮದುವೆ, ಸಾರ್ವಜನಿಕ ಸಭೆ-ಸಮಾರಂಭ, ಸಂತೋಷ ಕೂಟಗಳಲ್ಲಿ ಪ್ರದರ್ಶನವಾಗುವ ಕಲೆ. ಇದು ಸಾಮಾಜಿಕ ನೃತ್ಯವಾಗಿರುವಂತೆಯೇ ಹಲವು ವಾದ್ಯವಿಶೇಷಗಳ ಸಮ್ಮಿಳನವೂ ಆಗಿದೆ. ಓಲಗ, ಮೋರಿ, ಡೋಲು, ತಾಳ, ಕುಡಿಕೆ, ಪರೆ, ಕೊಂಬು, ತಮ್ಮಟೆ, ಗೆಜ್ಜೆಗಳು ಇಲ್ಲಿಯ ವಾದ್ಯ ಪರಿಕರಗಳು. ಪುರುಷರು ಕೈಯಲ್ಲಿ ಪೀಚಕತ್ತಿ, ಒಡಿಕತ್ತಿಯೊಂದಿಗೆ ಕುಣಿಯುತ್ತಾರೆ. ಇವರೊಂದಿಗೆ ಸ್ತ್ರೀಯರೂ ಭಾಗವಹಿಸುವುದುಂಟು. ಇದರಂತಯೇ ನಡೆಯುವ ಇನ್ನೊಂದು ನೃತ್ಯ ವಿಶೇಷವೆಂದರೆ ‘ಕೊಂಬು ಕೊಟ್ಟು ವಾಲಗ’. ಕೊಂಬು, ಮೋರಿ, ಶೃತಿ, ತಾಳ, ತಡೆ, ಡೋಲು, ಇಲ್ಲಿಯ ವಾದ್ಯ ವಿಶೇಷಗಳು. ಸಾಮಾನ್ಯವಾಗಿ ಏಳು ಜನರಿರುವ ಈ ಮೇಳದಲ್ಲಿ ಒಬ್ಬೊಬ್ಬರು ಒಂದೊಂದು ವಾದ್ಯವನ್ನು ನುಡಿಸುತ್ತಾರೆ. ಜಾತ್ರೆ ಉತ್ಸವ ಮದುವೆ ಮೊದಲಾದ ಮಂಗಳ ಕಾರ್ಯಗಳಲ್ಲದೆ ಮರಣ ಸಂದರ್ಭದಲ್ಲಿಯೂ ಇವನ್ನು ನುಡಿಸಲಾಗುತ್ತದೆ.

ಡೋಳುಪಾಟ್
ಕೊಡಿಪಾಟ್
ವಾಲಗತ್ತಾಟ
ಬಿಮ್ಮತ್ತಾಟ್